ธอส.ปล่อยกู้บ้านประชารัฐฉลุย 
คุย2หมื่นล้านเกลี้ยงแน่ใน3เดือนเล็งขอเพิ่มวงเงิน,นายสุรชัย ดนัยตั้งตระกูล ประธานกรรมการธนาคารอาคารสงเคราะห์ (ธอส.) เปิดเผยว่า โครงการบ้านประชารัฐที่ธนาคารรับผิดชอบวงเงิน 20,000 ล้านบาท คาดว่าจะปล่อยกู้ได้หมดภายใน 3 เดือนข้างหน้า และหากความต้องการของประชาชนยังมีอยู่ จะเสนอกระทรวงการคลังเพิ่มวงเงินอีก 10,000-20,000 ล้านบาท โดยตั้งแต่เปิดตัวโครงการ เมื่อ 23 มี.ค. ถึง 20 เม.ย.59 มีลูกค้าติดต่อสอบถาม และแจ้งความประสงค์ยื่นคำขอกู้เข้ามาแล้ว 26,173 ราย คิดเป็นวงเงินกู้ 21,594 ล้านบาท ซึ่งธนาคารได้ตรวจสอบเอกสารและหลักฐานต่างๆแล้ว 1,903 ราย คิดเป็นวงเงินกู้ 1,681 ล้านบาท และล่าสุดได้อนุมติสินเชื่อไปแล้ว 413 ล้านบาท โครงการบ้านประชารัฐยังเดินหน้า แต่อาจล่าช้าบ้างเพราะประชาชนที่ติดต่อกับธนาคารส่วนใหญ่เป็นลูกค้ารายย่อย วงเงินกู้ไม่เกิน 1 ล้านบาท และมากกว่า 80% เพิ่งกู้เงินกับธนาคารเป็นครั้งแรก ทำให้เกิดปัญหาด้านเอกสารการเงิน เนื่องจากคนเหล่านี้ประกอบอาชีพหาเช้ากินค่ำไม่มีสลิปเงินเดือน บางรายไม่มีสมุดบัญชีเงินฝากหรือไม่มีเงินฝากเลย ทำให้เป็นอุปสรรคในการพิจารณาสินเชื่อของธนาคาร,ส่วนแนวทางการแก้ไขปัญหานั้น ธอส.ได้ออกโครงการ คลินิก ธอส.เพื่อบ้าน เพื่อประชาชน เพื่อเป็นหน่วยงานพิเศษให้คำแนะนำและเตรียมความพร้อมให้แก่ประชาชนที่มีรายได้น้อยมีที่อยู่อาศัยเป็นของตนเองได้ง่ายขึ้น ทำให้การอนุมัติสินเชื่อโครงการบ้านประชารัฐจากนี้ไปจะค่อยๆ มียอดอนุมัติสินเชื่อเพิ่มมากขึ้น นอกจากนี้ ช่วงที่เหลือของปี 59 ยังมอบนโยบายให้ ธอส.เพิ่มน้ำหนักการปล่อยกู้บ้านเพื่อข้าราชการทหาร เช่น ทหารบก ทหารเรือ และทหารอากาศ และองค์กรบริหารส่วนจังหวัด (อปท.) ในอัตราดอกเบี้ยพิเศษ โดยให้จัดอยู่ในกลุ่มสินเชื่อสวัสดิการข้าราชการ ซึ่งปัจจุบันสินเชื่อกลุ่มนี้ ธอส.คิดอัตราดอกเบี้ยลูกค้ารายย่อยชั้นดี (เอ็นอาร์อาร์) เริ่มตั้งแต่ลบ 1-0.50% แล้วแต่กรณี โดยที่ผ่านมา ธอส.ปล่อยกู้ไปแล้ว 520,000 ล้านบาท จากยอดสินเชื่อทั้งหมด 870,000 ล้านบาท หรือมากกว่า 60% และปีนี้ ยังมอบนโยบายเพิ่มวงเงินปล่อยกู้บ้านที่มีมูลค่าตั้งแต่ 3 ล้านบาทขึ้นไปอีกด้วยเพื่อรักษาส่วนแบ่งการตลาด ซึ่งปัจจุบัน ธอส.มีส่วนแบ่งตลาด 27% ถือเป็นเจ้าตลาดสินเชื่ออสังหาริมทรัพย์แต่อัตราการปล่อยกู้เฉลี่ยต่อรายอยู่ที่ 700,000-800,000 บาท ขณะที่ ธนาคารพาณิชย์ทั่วไปปล่อยกู้เฉลี่ยรายละ 2-3 ล้านบาท.
นายสุรชัย ดนัยตั้งตระกูล ประธานกรรมการธนาคารอาคารสงเคราะห์ (ธอส.) เปิดเผยว่า โครงการบ้านประชารัฐที่ธนาคารรับผิดชอบวงเงิน 20,000 ล้านบาท คาดว่าจะปล่อยกู้ได้หมดภายใน 3 เดือนข้างหน้า
ธอส.,ธนาคารอาคารสงเคราะห์,โครงการบ้านประชารัฐ,กู้ซื้อบ้าน,สินเชื่อซื้อบ้าน,ข่าวเศรษฐกิจ,ข่าวไทยรัฐ,ไทยรัฐฉบับพิมพ์,หนังสือพิมพ์ไทยรัฐ,ไทยรัฐออนไลน์,ไทยรัฐ,ข่าว